Ալբին Պելակ

Ալբին Պելակ (, ), բոսնիացի ֆուտբոլիստ, կիսապաշտպան, որն ավարտել է խաղացողի կարիերան։ Հանդես է եկել Բոսնիա և Հերցեգովինայի ազգային հավաքականում։

Ակումբային կարիերա 
Ալբին Պելակը սկսել է խաղալ Խորվաթիայում։ Նա «Վարտեքս» ակումբի սան է։ Այնուհետև ֆուտբոլիստը վերադարձել է հայրենիք և խաղացել տեղի «Սարաևո», «Ժելեզնիչար» և «Օլիմպիկ» (Սարաևո) թիմերում։ 2003 թվականին Պելակը մեկնել է Ճապոնիա, որտեղ մի քանի ամիս խաղացել է «Սերեսո Օսակա» թիմում։

Այնուհետև ֆուտբոլիստը վերադարձել է Խորվաթիա, որտեղ պայմանագիր է կնքել Զագրեբի «Դինամո» անվանի ակումբի հետ, որի կազմում, սակայն, ոչ մի խաղի չի մասնակցել։ Այնուհետև նա վերադարձել է «Սարաևո» ակումբ, որտեղ անցկացրել է ևս մեկ մրցաշրջան։ 2006/2007 մրցաշրջանը Պելակն անցկացրել է «Ժելեզնիչար» ակումբում։

2007 թվականին կիսապաշտպանը պայմանագիր է կնքել Ռուսաստանի Առաջին դիվիզիոնի «Զվեզդա» (Իրկուտսկ) թիմի հետ, որտեղ անցկացրել է 6 խաղ։ 

Դրանից հետո նա կրկին վերադարձել է «Ժելեզնիչար», որտեղ մնացել է ևս երկու մրցաշրջան։ 2009/2010 մրցաշրջանը Պելակն անցկացրել է «Օլիմպիկ» (Սարաևո) թիմում, որտեղ էլ ավարտել է ֆուտբոլիստի կարիերան։

Կարիերա ազգային թիմում 
Ալբին Պելակը մի քանի անգամ հրավիրվել է Բոսնիա և Հերցեգովինայի ազգային հավաքական, որի կազմում մասնակցել է երկու հանդիպման՝ ընդհանուր առմամբ խաղադաշտում անցկացնելով 13 րոպե. 4 րոպե նա խաղացել է Սերբիա և Չեռնոգորիայի հավաքականի հետ ընկերական խաղում (0-2) և 9 րոպե Սան Մարինոյի հավաքականի հետ Աշխարհի 2006 թվականի առաջնության եվրոպական 7-րդ ընտրական խմբի խաղում (3-0)։

Նվաճումներ 

 «Սարաևո»

 Բոսնիա և Հերցեգովինայի չեմպիոն՝ 1999
 Բոսնիա և Հերցեգովինայի գավաթակիր՝ 1997, 1998, 2002, 2005
 Բոսնիա և Հերցեգովինայի սուպերգավաթակիր՝ 1997 
 Բոսնիա և Հերցեգովինայի առաջնության արծաթե մեդալակիր՝ 1995, 1997, 1998
 Բոսնիա և Հերցեգովինայի առաջնության բրոնզե մեդալակիր՝ 2001, 2003, 2004

Ծանոթագրություններ

Արտաքին հղումներ 

 Պրոֆիլը National-football-teams.com կայքում
 Պրոֆիլը Իրկուտսկի «Զվեզդայի» պաշտոնական կայքում

Բոսնիա և Հերցեգովինայի հավաքականի ֆուտբոլիստներ
Ժելեզնիչարի ֆուտբոլիստներ
Սերեսո Օսակայի ֆուտբոլիստներ
Վարաժդինի ֆուտբոլիստներ
Բոսնիա և Հերցեգովինայի ֆուտբոլիստներ
Ապրող անձինք
Սարաևոյի ֆուտբոլիստներ
Օլիմպիկ Սարաևոյի ֆուտբոլիստներ
Զվեզդա Իրկուտսկի ֆուտբոլիստներ
Բնօրինակում անաղբյուր հոդվածներ